ממש כמו אצלנו האנשים, יש לבחון כל כלב וכל מקרה לגופו. אין זה הוגן ואין זה מדויק להגדיר גזע שלם כעוין או תוקפני, למרות היות הפיטבול מוגדר בחוק הישראלי כ"כלב מסוכן" ביחד עם עוד מספר גזעים נוספים. ופיטבולים אינם מסוכנים יותר מכל גזע גדול אחר.
הקונוטציה השלילית נובעת ככל הנראה מהגידול בקרבות הכלבים הבלתי חוקיות שהיו נפוצים בשנות השמונים, אך לדעתנו כמעט כל כלב יכול להיות מסוכן לבעליו, וככל שמשקלו של הכלב גדול יותר כך הנזק שהוא עלול להותיר בעקבות תקיפה יהיה גדול יותר.
אין כלב מסוכן, יש בעלים לא אחראי שיכול להפוך את כלבו למסוכן אם הוא לא יידע לבחור את הגזע המתאים לו ולחשוף את כלבו בצורה נכונה ומקצועית מגיל צעיר לבעלי חיים אחרים ולאנשים.